# **Fiskālais apskats**

## **Fiskālā politika un vidēja termiņa budžeta mērķi**

Latvijas fiskālās politikas **vispārējais mērķis nav mainījies un joprojām** paredz ilgtspējīgi kāpināt iedzīvotāju dzīves kvalitāti. Latvijas fiskālās politikas īstenošanas rīks ir vidēja termiņa budžeta ietvars (turpmāk – Ietvars). Tas īsteno gan Latvijas fiskālās politikas vispārējo mērķi, gan specifiskos mērķus, jeb vidēja termiņa budžeta politikas prioritāros attīstības virzienus.

Sakarā ar 2018.gada 6.oktobrī notikušajām Saeimas vēlēšanām, jaunā valdība tika apstiprināta 2019.gada 23.janvārī. Ņemot vērā, ka valdība netika izveidota līdz 2018.gada beigām un nebija izstrādāts 2019.gada valsts budžeta likums, saskaņā ar pastāvošajām tiesību normām, Finanšu ministrs apstiprināja valsts darbībai 2019.gadā nepieciešamos valsts budžeta izdevumus, aizdevumu un aizņēmumu limitus.

Lai gan valdība jau ir pieņēmusi diskrecionāros lēmumus par 2019.gada valsts budžetā iekļaujamajiem ieņēmumu un izdevumu pasākumiem, valsts budžeta izstrāde joprojām tehniski tiek turpināta un atbilstoši budžeta sagatavošanas laika grafikam pieņemšana Saeimā plānota š.g. aprīļa sākumā. Savukārt šī gada vasarā tiks uzsākts darbs jau pie nākamā valsts budžeta likuma un Ietvara likuma 2020. – 2022.gadam izstrādes. Ņemot vērā šos apstākļus, valdība attiecīgi pieņēma lēmumu, kopā ar 2019.gada valsts budžeta likumprojektu, negatavot likumprojektu “Par vidēja termiņa budžeta ietvaru 2019., 2020. un 2021.gadam”. Tādējādi pašlaik spēkā ir likums “Par vidēja termiņa budžeta ietvaru 2018., 2019. un 2020.gadam” un tajā noteiktais strukturālās bilances mērķis 2019.gadam.

Tā kā pretēji līdzšinējai praksei kopā ar 2019.gada valsts budžeta likumu netiek izstrādāts Ietvara likums 2019.–2021.gadam, valdība nav specifiski definējusi atjaunotus vidēja termiņa budžeta politikas prioritāros attīstības virzienus. Vienlaikus, spēkā ir iepriekšējā Ietvara likumā definētā valdības politika:

1. nodrošināt valsts aizsardzības finansējumu pret IKP 2 procentu apmērā;
2. ieviest nodokļu reformu;
3. nodrošināt finansējumu aizsardzībai, veselībai, demogrāfijai un autoceļu uzturēšanai;
4. virzīties uz nodokļu ieņēmumu apjoma pret IKP pakāpenisku palielināšanu līdz 1/3 no IKP, pamatā uzlabojot nodokļu iekasējamību.

Jāatzīmē, ka 2019.gada valsts budžeta izstrāde tika uzsākta ar negatīvu fiskālo telpu - 34,0 milj. *euro* apmērā. Jaunizveidotā valdība pieņēma lēmumus par diskrecionārajiem ieņēmumu un izdevumu pasākumiem, lai nodrošinātu gan negatīvās fiskālās telpas likvidēšanu, gan arī piešķirtu finansējumu ministriju izvirzītajām prioritātēm. Papildu resursi prioritāšu finansēšanai tika nodrošināti arī īstenojot valsts budžeta bāzes izdevumu pārskatīšanu, kas ļāva nodrošināt papildu līdzekļus gan pašu nozaru prioritāšu finansēšanai, gan arī kopējo valdības prioritāšu finansēšanai.

**Vidēja termiņa strukturālās bilances mērķi**

Pieeja, kā tiek noteikts gan kārtējā gada, gan vidēja termiņa strukturālās bilances mērķi, nav mainījusies un ir aprakstīta likuma “Par vidēja termiņa budžeta ietvaru 2018., 2019. un 2020.gadam” paskaidrojumos. Kā jau tika minēts iepriekš, spēkā joprojām ir likumā “Par vidēja termiņa budžeta ietvaru 2018., 2019. un 2020.gadam” definētais strukturālās bilances mērķis 2019.gadā, kas ir - 0,6% no IKP.

2.1.tabulā ir atspoguļoti likumā “Par vidēja termiņa budžeta ietvaru 2017., 2018., 2019.gadam” un likumā “Par vidēja termiņa budžeta ietvaru 2018., 2019., 2020.gadam” noteiktie vispārējās valdības strukturālās bilances mērķi.

***2.1.tabula. Vispārējās valdības budžeta mērķu salīdzinājums starp Ietvara likumu 2017.*** – ***2019.gadam un Ietvara likumu 2018.*** – ***2020.gadam***

|  |  |  |  |  |  |
| --- | --- | --- | --- | --- | --- |
|  | **Ietvara likums 2017-2019** | | **Ietvara likums 2018-2020** | | Starpība  (3)=(2)-(1) |
| *Strukturālās bilances mērķis*  *(1)* | *Stingrākais fiskālais*  *nosacījums* | *Strukturālās bilances mērķis*  *(2)* | *Stingrākais fiskālais*  *nosacījums* |
| **2017** | -1,0 | Izdevumu pārmantojamības nosacījums | x | x |  |
| **2018** | -1,1 | Bilances nosacījums | -1,2 | Izdevumu pieauguma nosacījums | 0,0 |
| **2019** | -1,0 | Bilances nosacījums | -0,6 | Bilances nosacījums | 0,4 |
| **2020** | x | x | -0,4 | Bilances nosacījums |  |

Nosakot 2019.gada strukturālās bilances mērķus abos Ietvara likumos, kā stingrākais nosacījums mērķu izvēlei ir bijis bilances nosacījums. Starpība starp 2019.gadam noteiktajiem strukturālās bilances mērķiem ir bijusi 0,4 procentpunkti, ko pamatā noteica nodokļu reformas izraisītā īstermiņa nodokļu ieņēmumu samazinājuma atzīšana par vienreizēju pasākumu Fiskālās disciplīnas likuma izpratnē (efekts – 0,5 procentpunkti), kā arī cikliskās komponentes samazinājums par 0,1 procentpunktu.

## **Vispārējās valdības budžeta struktūra**

ES dalībvalstīs makroekonomisko rādītāju un publisko finanšu statistiku uzskaita atbilstoši vienotai un harmonizētai metodoloģijai – Eiropas nacionālo un reģionālo kontu sistēmai (turpmāk – EKS)[[1]](#footnote-1). 2014.gada septembrī ES tika ieviesta pārskatītā un atjaunotā EKS 2010, savukārt līdz tam nacionālo kontu sistēmas aprēķinos lietoja EKS 95, kas balstījās uz ANO 1993.gadā pieņemtajām nacionālo kontu sistēmas metodoloģijas rekomendācijām.

EKS ir starptautiski atzīts gan vispārēju ekonomikas procesu, gan atsevišķu ekonomikas sektoru, piemēram, valdības finanšu uzskaites standarts. EKS piemēro Māstrihtas kritēriju uzraudzībai un tā ir ES fiskālās pārvaldības pamatā.

Ja Latvijā valsts finanšu vadībai izmanto naudas plūsmā balstītu nacionālo metodoloģiju, tad EKS mērķis ir, ievērojot detalizētus metodiskus nosacījumus, transformēt naudas plūsmas ieņēmumus un izdevumus uz EKS ieņēmumiem un izdevumiem. Tādējādi arī budžeta deficītu vai pārpalikumu var izteikt kā:

* vispārējās valdības budžeta bilanci[[2]](#footnote-2)(EKS metodoloģija) vai
* konsolidētā kopbudžeta bilanci[[3]](#footnote-3)(nacionālā metodoloģija).



***2.1. att. Vispārējās valdības budžeta struktūra (S130000)***

Lai nodrošinātu pāreju no nacionālās uzskaites kopbudžeta uz vienoto EKS standartu, konsolidētā kopbudžeta bilancei piemēro EKS korekcijas, kas sevī ietver uzskaites metodoloģijas atšķirības. Būtiskākās EKS publisko finanšu statistikas metodoloģijas atšķirības salīdzinājumā ar nacionālo metodoloģiju ir šādas:

* EKS uzskaites pamatā ir uzkrājuma princips, savukārt nacionālajā budžeta vadībā ievēro naudas plūsmas principu;
* Nacionālajā uzskaitē atsevišķu veidu finanšu darījumi (aizdevumi u.tml.) EKS izpratnē var būt nefinanšu darījumi, attiecīgi ietekmējot budžeta izdevumus;
* EKS ir plašāks sektorālais tvērums – tas ir attiecināms uz visu vispārējās valdības institucionālo sektoru, tajā skaitā uz valsts vai pašvaldību kontrolētām un finansētām komercsabiedrībām, taču nacionālā budžeta uzskaite aptver vien tipiskās budžeta iestādes.

Valsts finanšu uzskaiti atbilstoši EKS metodoloģijai Latvijā veic Centrālā statistikas pārvalde (CSP). Savukārt Finanšu ministrija izstrādā vispārējās valdības budžeta prognozes, ievērojot CSP izmantoto EKS metodiku, tādējādi nodrošinot prognozēto rādītāju metodoloģisku atbilstību vienotajiem EKS pamatprincipiem.

Finanšu ministrija, veidojot vispārējās valdības budžeta bilances prognozes, veic pieklasificēto valsts un pašvaldību komersantu aptauju. Aptaujās tiek apkopota informācija par visu vispārējās valdības sektorā ietilpstošo valsts un pēc apgrozījuma lielāko pašvaldību komersantu plānoto saimniecisko darbību. Apkopotā informācija ļauj Finanšu ministrijai aprēķināt šo komersantu saimnieciskās darbības rezultāta ietekmi uz vispārējās valdības budžeta bilanci.


## **Vispārējās valdības budžeta bilance**

Atbilstoši Fiskālās disciplīnas likumam (FDL) Latvijas fiskālās politika tāpat kā iepriekšējos gados, tiek veidota, nodrošinot ekonomiskajā ciklā sabalansēta budžeta nosacījumu jeb nosacījumu, ka vispārējās valdības budžeta strukturālais deficīts ilgtermiņā (VTM) nedrīkst pārsniegt 0,5% no IKP. Vispārējās valdības budžeta strukturālās bilances mērķu noteikšanā tiek piemērota vairāku pakāpju metode un tiem ir vienlaicīgi jānodrošina atbilstība gan nacionālā līmeņa fiskālajiem nosacījumiem (bilances nosacījums, izdevumu pieauguma nosacījums un izdevumu pārmantojamības nosacījums), kas definēti FDL, gan arī atbilstība ES Stabilitātes un izaugsmes pakta (SIP) fiskālajiem nosacījumiem.

Ņemot vērā pieļaujamo deficīta atkāpi veselības reformas īstenošanai vēl tikai 2019. gadā, vispārējās valdības budžeta strukturālā deficīta mērķis 2019.gadā tika noteikts 0,55% no IKP, savukārt 2020.gadā 0,20% no IKP un 2021.gadā 0,50% no IKP.

Balstoties uz noteikto strukturālās budžeta bilances mērķi un ņemot vērā bilances ciklisko komponenti un vienreizējo pasākumu (*one-off*) ietekmi[[4]](#footnote-4), tika aprēķināts nominālās vispārējās valdības budžeta bilances mērķis. 2019.gadā vispārējās valdības budžeta deficīts, kas izriet no strukturālās budžeta deficīta mērķa, ir 0,64% no IKP, 2020.gadā 0,25% no IKP un 2021.gadā 0,38% no IKP.

Piemērojot vispārējās valdības budžeta deficītam, kas izriet no strukturālā budžeta deficīta mērķa, fiskālā nodrošinājuma rezervi 0,1% no IKP apmērā, vispārējās valdības budžetā 2019. gadā ir pieļaujams deficīts 0,5% no IKP un šādā apmērā tas arī tiek prognozēts (skat. 2.2. attēlu).



***2.2. att. Vispārējās valdības budžeta bilance, % no IKP***

Ņemot vērā *Eurostat* 2019.gada 23.aprīļa Vispārējās valdības budžeta deficīta un parāda notifikācijas datus par 2018.gadu, vispārējās valdības budžeta deficīts **2018.gadā** bija 1,0% no IKP. Novērtētais deficīts atbilst likumā “Par vidējā termiņa budžeta ietvaru 2018., 2019. un 2020.gadam” noteiktajam vispārējās valdības budžeta deficīta līmenim.

***2.2. tabula. Vispārējās valdības budžeta un konsolidētā kopbudžeta bilance 2015.‑2021.gadā, milj. euro un % no IKP***

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2015** | **2016** | **2017** | **2018** | **2019** | **2020** | **2021** |
|  | Fakts | | | | Prognoze | | |
| **Vispārējās valdības budžeta bilance, % no IKP** | **-1,4** | **0,1** | **-0,6** | **-1,0** | **-0,5** | **-0,4** | **-0,3** |
| **Vispārējās valdības budžeta bilance** | **-331,4** | **16,2** | **-155,7** | **-295,4** | **-168,6** | **-115,6** | **-109,2** |
| **Centrālā valdība** | **-447,4** | **-15,4** | **-196,8** | **-319,6** | **-298,1** | **-227,8** | **-240,6** |
| *t.sk. komersanti* | -51,1 | -5,9 | -134,4 | -41,3 | -14,7 | -46,2 | -98,8 |
| **Vietējā valdība** | **79,5** | **56,2** | **-49,4** | **-214,2** | **-79,9** | **-27,6** | **3,8** |
| *t.sk. komersanti* | 11,9 | 1,7 | 2,6 | -9,4 | 1,8 | 2,5 | 2,7 |
| **Sociālās nodrošināšanas fondi** | **36,4** | **-24,6** | **90,5** | **238,4** | **209,3** | **139,8** | **127,7** |
| EKS korekcijas | 42,1 | 116,4 | 66,2 | -80,3 | 103,1 | 35,8 | 339,1 |
| **KOPBUDŽETA BILANCE** | **-373,5** | **-100,3** | **-221,9** | **-215,1** | **-271,1** | **-151,4** | **-448,3** |
| Ieņēmumi | 8 814,6 | 9 065,2 | 9 621,5 | 10 882,9 | 11 148,7 | 11 767,4 | 11 937,5 |
| Nodokļu ieņēmumi | 7 002,6 | 7 419,6 | 8 015,3 | 8 657,7 | 9 043,7 | 9 691,6 | 10 206,8 |
| Ne-nodokļu ieņēmumi | 498,4 | 564,5 | 536,5 | 717,7 | 599,4 | 531,5 | 432,4 |
| Pašu ieņēmumi | 303,0 | 325,9 | 332,6 | 372,3 | 361,2 | 354,6 | 351,6 |
| Ārvalstu finanšu palīdzība | 1 005,7 | 750,7 | 729,6 | 1 131,2 | 1 142,2 | 1 187,7 | 942,7 |
| Pārējie ieņēmumi | 4,9 | 4,5 | 7,5 | 3,9 | 2,1 | 2,1 | 4,1 |
| Izdevumi | 9 188,1 | 9 165,5 | 9 843,4 | 11 098,0 | 11 420,4 | 11 918,8 | 12 385,8 |
| Atlīdzība | 1 987,5 | 2 095,8 | 2 288,4 | 2 452,1 | 2 670,6 | 2 729,6 | 2 762,2 |
| Preces un pakalpojumi | 1 177,7 | 1 201,1 | 1 309,6 | 1 533,2 | 1 463,1 | 1 446,8 | 1 486,0 |
| Procentu izdevumi | 435,6 | 308,6 | 297,0 | 275,7 | 264,8 | 294,2 | 312,4 |
| Subsīdijas un dotācijas | 1 794,9 | 1 903,5 | 1 903,8 | 2 276,1 | 2 161,1 | 2 393,7 | 2 660,4 |
| Sociālie pabalsti | 2 587,3 | 2 701,3 | 2 829,1 | 3 065,8 | 3 289,5 | 3 544,3 | 3 729,7 |
| Kapitālie izdevumi | 919,9 | 662,6 | 957,1 | 1 188,1 | 1 246,0 | 1 154,1 | 1 063,4 |
| Pārējie izdevumi | 285,3 | 292,5 | 258,3 | 307,1 | 325,4 | 356,1 | 371,7 |

Lai gan 2018.gada deficīta līmenis kopumā atbilst plānotajam, atsevišķās komponentēs bijušas novirzes no plāna. Augstāki kā plānots bija budžeta izdevumi ES fondu projektiem, tai skaitā pašvaldību budžetos. Tāpat kā sākotnēji prognozētā atsevišķu vispārējās valdības sektorā klasificēto kapitālsabiedrību darbība, kas izrādījusies negatīvāka. Tomēr to ietekmi lielā mērā mazināja lielāki kā plānots nodokļu ieņēmumi. Lielākā plāna pārpilde 2018.gadā bija vērojama uzņēmumu ienākuma nodokļa ieņēmumos, kas skaidrojama ar iemaksu straujāku kāpumu pēc deklarāciju datiem par 2017.gada rezultātiem. Lai gan mazākā apmērā, bet plāns tika pārsniegts arī sociālās apdrošināšanas iemaksu ieņēmumiem, pievienotās vērtības nodokļa un akcīzes nodokļa ieņēmumiem. Jāatzīmē, ka pozitīvs efekts bija vērojams valsts speciālajā budžetā, kur izdevumi 2018. gadā tika veikti mazākā apjomā nekā plānots, pamatā ņemot vērā to, ka faktiskais slimības, bezdarbnieka un vecāku pabalstu saņēmēju skaits bija mazāks nekā plānots.

**2019.gadā** vispārējās valdības budžeta deficīts tiek prognozēts 0,5% no IKP jeb 168,6 milj. eiro, **2020.gadā** vispārējās valdības budžetā tiek prognozēts deficīts 0,4% no IKP, bet **2021.gadā** vispārējās valdības budžetā tiek prognozēts deficīts 0,3% no IKP. Vidēja termiņa vispārējās valdības budžeta prognožu pamatā ir prognozes, kas ir iekļautas Budžeta plāna projektā 2019. gadam un iesniegtas Eiropas Komisijai un Eirogrupai 2019.gada 19.februārī. Tās ir balstītas uz makroekonomiskās attīstības scenāriju, kas tika sagatavots 2018. gada septembrī. Budžeta ieņēmumu un izdevumu prognozes tika aktualizētas, ņemot vērā laika posmā līdz budžeta apstiprināšanai Saeimā pieņemtos lēmumus.

***2.3. tabula. Valsts konsolidētā budžeta bilance 2015.-2021.gadā, milj. euro***

|  | **2015** | **2016** | **2017** | **2018** | **2019** | **2020** | **2021** |
| --- | --- | --- | --- | --- | --- | --- | --- |
|  | Fakts | | | | Prognoze | | |
| **VALSTS BUDŽETA BILANCE** | **-347,3** | **-157,6** | **-207,7** | **-64,6** | **-210,3** | **-121,2** | **-412,2** |
| Ieņēmumi | 7 290,3 | 7 425,2 | 7 840,5 | 9 060,8 | 9 315,7 | 9 935,4 | 10 042,6 |
| Nodokļu ieņēmumi | 5 639,8 | 5 950,6 | 6 418,2 | 7 026,0 | 7 391,5 | 8 041,0 | 8 495,5 |
| Ne-nodokļu ieņēmumi | 459,3 | 517,7 | 476,8 | 657,7 | 545,4 | 477,4 | 378,2 |
| Ārvalstu finanšu palīdzība | 1 003,3 | 748,8 | 727,9 | 1 128,9 | 1 140,2 | 1 185,7 | 940,7 |
| Pārējie ieņēmumi | 187,9 | 208,1 | 217,7 | 248,2 | 238,5 | 231,3 | 228,3 |
| Izdevumi | 7 637,6 | 7 582,8 | 8 048,2 | 9 125,3 | 9 526,0 | 10 056,5 | 10 454,8 |
| Uzturēšanas izdevumi | 7 032,4 | 7 197,1 | 7 494,1 | 8 397,4 | 8 766,0 | 9 419,9 | 9 903,2 |
| Kapitālie izdevumi | 605,2 | 385,7 | 554,2 | 727,9 | 760,0 | 636,6 | 551,5 |
| ***VALSTS PAMATBUDŽETA BILANCE*** | ***-386,3*** | ***-239,0*** | ***-357,0*** | ***-302,1*** | ***-438,3*** | ***-262,2*** | ***-531,7*** |
| Ieņēmumi | 5 093,1 | 5 161,5 | 5 387,7 | 6 324,3 | 6 386,6 | 6 830,8 | 6 764,5 |
| Nodokļu ieņēmumi | 3 591,1 | 3 845,7 | 4 161,2 | 4 482,7 | 4 664,4 | 5 140,8 | 5 424,4 |
| Ne-nodokļu ieņēmumi | 424,1 | 474,0 | 418,8 | 611,2 | 483,9 | 421,2 | 324,6 |
| Ārvalstu finanšu palīdzība | 991,7 | 743,1 | 711,3 | 1 109,3 | 1 125,2 | 1 170,7 | 925,7 |
| Pārējie ieņēmumi | 86,1 | 98,8 | 96,5 | 121,1 | 113,0 | 98,3 | 89,8 |
| Izdevumi | 5 479,4 | 5 400,5 | 5 744,6 | 6 626,5 | 6 824,8 | 7 093,0 | 7 296,3 |
| Uzturēšanas izdevumi | 4 949,3 | 5 020,3 | 5 206,9 | 5 915,9 | 6 108,2 | 6 516,0 | 6 780,7 |
| Kapitālie izdevumi | 530,1 | 380,2 | 537,8 | 710,6 | 716,6 | 577,0 | 515,5 |
| ***VALSTS SPECIĀLĀ BUDŽETA BILANCE*** | ***91,1*** | ***47,8*** | ***113,8*** | ***202,2*** | ***223,8*** | ***150,8*** | ***135,5*** |
| Ieņēmumi | 2 294,2 | 2 338,6 | 2 504,2 | 2 782,3 | 2 989,5 | 3 158,1 | 3 324,6 |
| Nodokļu ieņēmumi | 2 048,7 | 2 104,9 | 2 257,0 | 2 543,2 | 2 727,1 | 2 900,2 | 3 071,1 |
| Pārējie ieņēmumi | 245,5 | 233,7 | 247,2 | 239,1 | 262,4 | 257,8 | 253,5 |
| Izdevumi | 2 203,1 | 2 290,8 | 2 390,4 | 2 580,1 | 2 765,7 | 3 007,3 | 3 189,1 |
| Uzturēšanas izdevumi | 2 202,2 | 2 289,6 | 2 388,9 | 2 578,1 | 2 764,6 | 3 006,3 | 3 188,1 |
| Kapitālie izdevumi | 0,9 | 1,2 | 1,5 | 1,8 | 1,1 | 1,0 | 0,9 |
| ***ATVAS. PUBL. PERS. BUDŽETA BILANCE*** | ***-51,8*** | ***33,7*** | ***35,6*** | ***35,2*** | ***4,2*** | ***-9,7*** | ***-16,0*** |
| Ieņēmumi | 330,7 | 315,5 | 362,8 | 433,5 | 430,4 | 422,6 | 393,2 |
| Izdevumi | 382,5 | 281,8 | 327,1 | 398,3 | 426,3 | 432,3 | 409,2 |

**Valsts pamatbudžets**

Ekonomiskā izaugsme, ēnu ekonomikas ierobežošanas pasākumi, ārvalstu finanšu palīdzības ieņēmumu plūsma, kā arī valdības pieņemtie lēmumi ir galvenie faktori, kas ietekmē ieņēmumu palielināšanos valsts pamatbudžetā. 2018.gads bija raksturīgs ar aktīvu ES fondu investīciju izlietojumu, labiem nodokļu un nenodokļu ieņēmumiem, kā arī finansējuma palielinājumu veselības nozarei. 2018.gadā pamatbudžetā bija vērojams gan ļoti nozīmīgs ieņēmumu, gan arī izdevumu pieaugums. Izdevumu apjoms kopumā bija lielāks un 2018.gadā valsts pamatbudžetā izveidojās 302,1 milj. eiro deficīts. Kopš 2018.gada fiskālās situācijas attīstību lielā mērā ietekmē nodokļu reformas ietvaros pieņemtie lēmumi. UIN 0% likme nesadalītai peļņai un 20% nodokļa piemērošana pie dividenžu sadales, IIN difenecēšana 2018.gadā algota darba ienākumiem, citu ienākuma veidu nodokļu likmju vienādošana, kā arī minimālās darba algas paaugstināšana no 380 *euro* uz 430 *euro* 2018. gadā. Tāpat pakāpeniski tiek palielināts neapliekamais minimums, atvieglojumi par apgādībā esošo personu un neapliekamais minimums pensionāriem.

2019.gadā valsts pamatbudžetā sagaidāms mērenāks ieņēmumu un izdevumu pieaugums. Nodokļu ieņēmumi 2019.gadā tiek prognozēti par 4,1% augstāki kā 2018.gadā. Nodokļu ieņēmumu pieauguma apmērs vidējā termiņā ir svārstīgs gadu griezumā, ko nosaka plašās izmaiņas likumdošanā saistībā ar apstiprinātajiem nodokļu reformas pasākumiem. Jāatzīmē, ka UIN avansa maksājumu atcelšana būtiski ietekmēs UIN ieņēmumu apjomu 2019.gadā, tiem, salīdzinot ar 2018.gada UIN ieņēmumu apjomu, sarūkot par trešdaļu. Mazāki kā 2018.gadā sagaidāmi nenodokļu ieņēmumi, kas skaidrojams ar to, ka 2018.gadā tika saņemti vairāki vienreizēji nenodokļu ieņēmumi, kuri 2019.gada budžetā netiek plānoti.

Ārvalstu finanšu palīdzības (ĀFP) ieņēmumi ir otra lielākā valsts pamatbudžeta ieņēmumu pozīcija. Pēc relatīvi zemāka ieņēmumu līmeņa 2016. un 2017.gadā, kas skaidrojams ar iepriekšējā 2007.-2013.gada ES fondu plānošanas perioda noslēgumu un jaunā 2014.‑2020.gada plānošanas perioda sākumu, 2018.gadā bija vērojams straujāks ĀFP ieņēmumu palielinājums. 2019.gadā sagaidāms, ka ĀFP ieņēmumi būs tikai nedaudz augstāki kā 2018.gadā.

Tiek prognozēts, ka valsts pamatbudžetā izdevumi 2019.gadā palielināsies par 3,0%, salīdzinot 2018.gadu. Galvenokārt izdevumu pieaugumu sekmē atalgojuma celšana mediķiem, kā arī atlīdzībai iekšlietu un tieslietu resoros. Savukārt, nodrošinot izdevumu līmeni aizsardzībai 2% no IKP apmērā, augstāki kā 2018.gadā valsts pamatbudžetā tiek plānoti kapitālie izdevumi. Pozitīvu efektu sniedz samazinājums procentu izdevumos. Procentu izdevumi 2019.gadā samazināsies, ņemot vērā 2018. gadā veikto aizņemšanos, pārfinansējot iepriekš uzņemtās valsts parāda saistības ar zemākām procentu likmēm, kā arī aktualizējot vidējā termiņā plānotos aizņemšanās pasākumus finanšu tirgos.

Veselības nozares finansējuma palielinājums no 2018.gada lielā mērā tiek segts no nozarei novirzītājiem VSAOI ieņēmumiem, par 1 procentpunktu palielinot VSAOI likmi. 2019.gadā pamatbudžetā tiks saņemti ieņēmumi 97,8 milj. eiro apmērā, kas tiks pārdalīti no VSAOI ieņēmumiem. Jāatzīmē, ka resursi izdevumu segšanai tiek meklēti, arī veicot izdevumu pārskatīšanu. Tās rezultātā tika iegūti resursi jauno politikas iniciatīvu un citu prioritāro pasākumu īstenošanai, gan pārdalot resursus kopējām prioritātēm, gan pašiem resoriem, izmantojot iekšējos resursus savu prioritāšu finansēšanai. ES fondu investīcijām tiek prognozēta intensīva apguve, tomēr bez būtiska pieauguma, salīdzinot ar 2018.gadu.

**Valsts speciālais budžets**

Valsts speciālajā budžetā kopš 2014.gada katru gadu veidojas pārpalikums un pārpalikums speciālajā budžetā tiek prognozēts arī 2019.gadā un vidējā termiņā. 2018.gadā Latvijā bija vērojams vēsturiski augsts nodarbinātības līmenis un būtisks vidējās darba samaksas pieaugums, tai skaitā palielinoties minimālajai darba samaksai, tādējādi speciālā budžeta ieņēmumi 2018.gadā pieauga par 11,1%. Ievērojami pieauga arī izdevumi sociālajiem pabalstiem (2018.gadā par 7,9%). Kopumā 2018.gadā speciālā budžeta ieņēmumi palielinājās straujāk kā izdevumi un budžetā izveidojās 202,2 milj. eiro pārpalikums.

Paredzams, ka 2019.gadā pārpalikuma apmērs speciālajā budžetā vēl palielināsies, bet vidējā termiņā tā apmērs samazināsies, ko ietekmēs arvien pieaugošie izdevumi pensijām un pārējiem sociālajiem pabalstiem. Valsts speciālā budžeta ieņēmumi, ko pamatā veido sociālās apdrošināšanas iemaksas, turpinās uzrādīt pieaugumu. Tomēr lielāks pieaugums, ņemot vērā vidējās darba samaksas kāpumu, prognozētās izmaiņas pensiju un pabalstu saņēmēju skaitā, kā arī izmaksāto pensiju un pabalstu vidējā apmērā, sagaidāms izdevumos.

Prognozējot izdevumus pensijām un sociālajiem pabalstiem vidējā termiņā, ir ņemtas vērā spēkā esošās izmaiņas likumdošanā, kas tika apstiprinātas 2018. gadā un iepriekšējos gados.

1. No 2014. gada pakāpeniski palielinās pensionēšanās vecums – ik gadu par trim mēnešiem, līdz 2025. gadā tiks sasniegts 65 gadu vecums. Tiesības uz valsts vecuma pensiju 2019. gadā būs personām, kuras sasniegušas 63 gadu un 6 mēnešu vecumu. Personām, kuru apdrošināšanas stāžs nav mazāks par 30 gadiem, ir tiesības pensionēties priekšlaicīgi – divus gadus pirms vispārējā pensionēšanās vecuma sasniegšanas, tātad 2019. gadā pensionēties priekšlaicīgi var personas, kuras sasniegušas 61 gadu un 6 mēnešu vecumu;
2. No 2017.gada ir pagarināts kvalifikācijas periodu tiesību noteikšanai uz bezdarbnieka pabalstu no 9 mēnešiem 12 mēnešu periodā uz 12 mēnešiem 16 mēnešu periodā, ieviešot kvalifikācijas periodu tiesību noteikšanai uz slimības pabalstu, kā arī citas izmaiņas, lai ierobežotu bezdarbnieku un slimības pabalstu izmaksu kārtības sistemātisku negodprātīgu izmantošanu;
3. No 2018. gada personām, kuru apdrošināšanas stāžs ir mazāks par 15 gadiem un kurām nav tiesību uz valsts vecuma pensiju, saskaņā ar Valsts sociālo pabalstu likumu, sasniedzot noteikto pensionēšanās vecumu, tiek piešķirts un no valsts pamatbudžeta līdzekļiem izmaksāts valsts sociālā nodrošinājuma pabalsts;
4. 2018. gada 1. oktobrī tika pārskatītas (indeksētas) vecuma, invaliditātes, izdienas, apgādnieka zaudējuma pensijas un apdrošināšanas atlīdzības, kuras piešķirtas (pārrēķinātas) līdz 2018. gada 30. septembrim un kuru apmērs nepārsniedz 382 eiro, bet tām pensijām un apdrošināšanas atlīdzībām, kuru apmērs pārsniedz 382 eiro, indeksē tikai tās daļu – 382 eiro. Vienlaikus indeksa aprēķina formulā, kuru veido faktiskais patēriņa cenu indekss un apdrošināšanas iemaksu algu summas reālā pieauguma procenti, ņemtas vērā šādas izmaiņas. Ja personas apdrošināšanas stāžs ir no 30 līdz 39 gadiem, tad aprēķina formulā tiek ņemti 60% algas pieauguma (iepriekš 50%), savukārt, ja apdrošināšanas stāžs ir 40 un vairāk darba gadi, tad 70% no reālā algu pieauguma (iepriekš 50%);
5. No 2019. gada 1. oktobra vecuma pensijām, kas aprēķinātas par 45 un vairāk gadu apdrošināšanas stāžu, pensiju indeksācijā piemēros faktisko patēriņa cenu indeksu un 80% (iepriekš 70%) no apdrošināšanas iemaksu algu summas reālā pieauguma procentiem;
6. No 2019. gada 1. oktobra piemaksas apmēru par vienu apdrošināšanas stāža gadu, kas uzkrāts līdz 1995. gada 31. decembrim (1,50 eiro pensijām, kas piešķirtas līdz 1996. gadam, un 1 eiro pensijām, kas piešķirtas no 1997. gada), pārskatīs, ņemot vērā faktisko patēriņa cenu indeksu un 50% no apdrošināšanas iemaksu algu summas reālā pieauguma procentiem;
7. No 2019. gada pensijas saņēmēja nāves gadījumā pārdzīvojušajam laulātajam, kurš ir Latvijas Republikas vecuma, invaliditātes, izdienas vai speciālās valsts pensijas saņēmējs, piešķir pabalstu 50% apmērā no mirušajam laulātajam piešķirtās pensijas (ieskaitot piemaksu pie pensijas par apdrošināšanas stāžu, kas uzkrāts līdz 1995. gada 31. decembrim), un ir tiesības saņemt pabalstu 12 mēnešus no pensijas saņēmēja nāves dienas;
8. Budžeta prognozēs ņemti vērā 2018. gada 11. oktobrī Saeimā pieņemtie grozījumi Valsts fondēto pensiju likumā attiecībā uz fondēto pensiju mantošanu, kam 2020. un 2021. gadā ir pozitīva ietekme uz valsts speciālā budžeta sociālās apdrošināšanas iemaksu ieņēmumiem, taču vienlaikus ir negatīva ietekme uz valsts speciālā budžeta nenodokļu ieņēmumiem un valsts pamatbudžeta izdevumiem.

**Atvasināto publisko personu (APP) budžets**

APP budžetā 2018. gadā izveidojās pārpalikums, kura apmērs bija 35,2 milj. eiro, aptuveni 2017. gada līmenī. Arī 2019. gadā APP budžetā tiek prognozēts pārpalikums. APP budžeta bilanci lielā mērā ietekmē transferti no pamatbudžeta ES fondu projektu īstenošanai. ES fondu plānošanas perioda sākumā transfertu apjoms ir lielāks, jo ietver arī avansa maksājumus, tādējādi APP budžetā palielinās ieņēmumi un veidojas pārpalikums, tomēr ES fondu plānošanas periodam noslēdzoties, kad tiek pabeigti lielāki infrastruktūras projekti universitātēs un zinātniskajos institūtos, palielinās izdevumi, kas veicina deficīta veidošanos, kā, piemēram, 2015. gadā. Līdz ar to vidējā termiņā APP budžetā tiek prognozēts deficīts.

**Pašvaldību budžets**

2018. gadā pašvaldību budžetā izveidojies deficīts 150,5 milj. eiro apmērā, ievērojami augstākā līmenī kā 2017. gadā (-14,2 milj. eiro). Augsto deficīta līmeni skaidro straujais kapitālo izdevumu pieaugums, ko ietekmēja aktīva ES fondu investīciju apgūšana. Izdevumi ES fondu projektu īstenošanai, salīdzinot ar 2017.gadu, pieauguši par 169,9 milj. eiro jeb vairāk kā 2 reizes. Izdevumu straujāku palielinājumu pašvaldību budžetā ietekmēja arī minimālās algas celšana 2018. gadā, tāpat arī atlīdzības palielināšana pedagogiem. Kopumā izdevumi pašvaldību budžetā bija būtiski augstāki kā plānots, pamatā dēļ kapitālo izdevumu kāpuma, tiem sasniedzot vēsturiski augstāko līmeni.

***2.4. tabula. Pašvaldību konsolidētā budžeta bilance 2015.-2021.gadā, milj. euro***

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2015** | **2016** | **2017** | **2018** | **2019** | **2020** | **2021** |
|  | Fakts | | | | Prognoze | | |
| **PAŠVALDĪBU BUDŽETA BILANCE** | **-26,2** | **57,4** | **-14,2** | **-150,5** | **-61,4** | **-30,3** | **-36,1** |
| Ieņēmumi | 2 140,1 | 2 202,9 | 2 461,2 | 2 646,1 | 2 766,5 | 2 852,6 | 2 874,2 |
| Nodokļu ieņēmumi | 1 362,8 | 1 469,0 | 1 597,1 | 1 631,8 | 1 652,1 | 1 650,6 | 1 711,3 |
| Transferts no valsts budžeta | 603,5 | 555,6 | 673,5 | 819,7 | 929,8 | 1 017,1 | 976,1 |
| Pārējie ieņēmumi | 173,8 | 178,3 | 190,6 | 194,7 | 184,6 | 184,9 | 186,9 |
| Izdevumi | 2 166,3 | 2 145,6 | 2 475,4 | 2 796,7 | 2 827,9 | 2 882,8 | 2 910,3 |
| Uzturēšanas izdevumi | 1 771,6 | 1 835,9 | 1 964,0 | 2 129,3 | 2 208,9 | 2 297,4 | 2 347,9 |
| Kapitālie izdevumi | 394,7 | 309,6 | 511,4 | 667,3 | 619,0 | 585,4 | 562,4 |

2019. gadā tiek prognozēts, ka pašvaldību budžetā veidosies 61,4 milj. eiro deficīts. Ņemot vērā neapliekamā minimuma un atvieglojumu par apgādājamajiem palielināšanu 2019. gadā, nodokļu ieņēmumi pašvaldību budžetā pieaugs mēreni un būs aptuveni 2018. gada līmenī. Deficīta zemāku apmēru kā 2018. gadā nodrošinās straujāks centrālās valdības transfertu apjoma palielinājums, tai skaitā kompensācija no valsts pamatbudžeta par nodokļu reformas efektu uz iedzīvotāju ienākuma nodokļa ieņēmumiem. 2019. gadā, tāpat kā 2018. gadā, pašvaldību kopējie nodokļu ieņēmumi tiks garantēti 19,6% apmērā no kopbudžeta nodokļu ieņēmumiem (izņemot 1% sociālās apdrošināšanas iemaksas veselības sistēmas finansēšanai).

Atbilstoši prognozēm 2019. gadā un vidējā termiņā turpinās pieaugt izdevumi atlīdzībai. Savukārt izdevumi sociālajiem pabalstiem, precēm un pakalpojumiem, kā arī subsīdijām un dotācijām lielākoties būs bez ievērojamām pārmaiņām, aptuveni 2018. gada līmenī. Kapitālo izdevumu augstais līmenis 2018. gadā nozīmē, ka ES fondu 2014.-2020.gada plānošanas perioda vidus posms ir sasniegts un turpmākajos gados pašvaldību budžetā sagaidāms kapitālo izdevumu samazinājums.

## **Diskrecionāro politikas lēmumu ietekme uz publisko finanšu ilgtermiņa stabilitāti**

Saskaņā ar Fiskālās disciplīnas likumu, fiskālās politikas īstenošanā tiek ievērots ilgtspējīgas fiskālās politikas princips – fiskālās politikas mērķis ir nodrošināt, lai vispārējās valdības parāda apjoms neuzliek nesamērīgu slogu ekonomikai, bet veicina tās attīstību ilgtermiņā. Savukārt saskaņā ar Padomes 2011.gada 8.novembra Direktīvas 2011/85/ES par prasībām dalībvalstu budžeta struktūrām 9.panta otrā punkta d) apakšpunktu, dalībvalstīm ir jāveic izvērtējums par to, kā paredzētie politikas lēmumi, ņemot vērā to tiešu ilgtermiņa ietekmi uz vispārējās valdības finansēm, varētu iespaidot publisko finanšu ilgtermiņa stabilitāti. Līdz ar to šajā sadaļā ir sniegts ilgtermiņa ilgtspējas novērtējums valdības un Saeimas pieņemtajiem diskrecionārajiem lēmumiem, izvērtējot vai jauno politikas pasākumu tiešā ietekme nerada riskus publisko finanšu ilgtermiņa stabilitātei.

Izvērtējums tiek veikts par 2019. gadu, kā atskaites punktu izmantojot 2017.gadā apstiprināto un pašlaik spēkā esošo likumu “Par vidēja termiņa budžeta ietvaru 2018., 2019. un 2020.gadam”. Analizē tiek ietverti politikas pasākumi, kas ir pieņemti pēc minētā likuma apstiprināšanas, t.i. 2018.gada laikā pieņemtie politikas pasākumi, kam ir ietekme uz 2019.gadu un turpmākajiem gadiem, kā arī valdības lēmumi, kas pieņemti izstrādājot likumprojektu “Par valsts budžetu 2019.gadam”[[5]](#footnote-5).

Analizēti tiek tikai tādi valdības pieņemtie politikas pasākumi, kam ir tieša negatīva ietekme uz vispārējās valdības budžeta bilanci, proti, ieņēmumus samazinoši pasākumi un izdevumus palielinoši pasākumi. Politikas pasākumi, kam ir tieša pozitīva ietekme uz vispārējās valdības budžeta bilanci, netiek izvērtēti.

Tāpat jāatzīmē, ka ilgtermiņa ietekme ir tikai tādiem pasākumiem, kam ir bāzes efekts uz turpmākajiem gadiem. Līdz ar to netiek analizēti pasākumi, kam ir vienreizējs raksturs. Ja politikas pasākums ir ar bāzes efektu, kam fiskālās ietekmes apmērs nominālā izteiksmē ir pamatā laikā nemainīgs, politikas pasākums nerada draudus ilgtermiņa publisko finanšu stabilitātei, jo pie augoša reālā IKP un cenu līmeņa pieauguma, politikas pasākuma tiešā fiskālā ietekme procentos pret IKP laikā samazinās. Attiecīgi kritērijs tam, vai jaunā politikas prioritāte rada riskus publisko finanšu ilgtspējai, ir pieņemtā politikas pasākuma fiskālās ietekmes pret IKP, dinamikai.

***2.5.tabula. Valdības pieņemtie politikas pasākumi (ar ietekmi virs 0,01% no IKP)[[6]](#footnote-6), milj. euro, kuriem ilgtermiņā nav paliekošas ietekmes uz budžeta bāzi, vai arī ietekme uz budžeta bāzi ir nemainīga***

|  |  |  |  |
| --- | --- | --- | --- |
| **Ministrija** | **Pasākumu saraksts** | **Ietekme uz 2019.gadu** | **Ietekme uz budžeta bāzi ilgtermiņā** |
| Aizsardzības ministrija | *Palielināts finansējums būvniecības projektu īstenošanai* | 1,9 | Nav |
| Finanšu ministrija | *Palielināti izdevumi atbilstoši MK 08.11.2018 rīkojumam Nr.597-s* | 0,5 | Nav |
| *Palielināts finansējums prioritārā pasākuma "Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019.gada 31.decembrim īstenošana" īstenošanai* | 2,8 | Nemainīgs |
| *Tehniski precizējumi (t.sk. palielināti izdevumi ERAF avansa, starpposma un noslēguma maksājumiem, palielināti izdevumi KF tehniskās palīdzības projektu īstenošanai)* | 55,4 | Nav |
| Iekšlietu ministrija | *Izdevumu palielinājums, lai nodrošinātu pabalsta izmaksu amatpersonām ar speciālajām dienesta pakāpēm pēc katriem pieciem nepārtrauktas izdienas gadiem* | 35,6 | Nemainīgs |
| *Izdevumu palielinājums, lai nodrošinātu prioritārā pasākuma "Pasākumu plāna noziedzīgi iegūtu līdzekļu legalizācijas un terorisma finansēšanas novēršanai laika periodam līdz 2019.gada 31.decembrim īstenošana" īstenošanu* | 3,8 | Nemainīgs |
| *Tehniski precizējumi (t.sk. palielināti izdevumi projekta "ABC vārtu uzstādīšana Starptautiskajā lidostā "Rīga"" īstenošanai un citu ES politikas instrumentu finansēšanai)* | 6,9 | Nav |
| Izglītības un zinātnes ministrija | *Tehniski precizējumi(t.sk. palielināti izdevumi ES programmas Erasmus+ projektu īstenošanas nodrošināšanai)* | 13,8 | Nav |
| Zemkopības ministrija | *Āfrikas cūku mēra uzraudzības un apkarošanas programmas īstenošana un Pārtikas un veterinārā dienesta kapacitātes nodrošināšana* | 0,5 | Nav |
| *Tehniski precizējumi (t.sk. palielināti izdevumi citu ES politiku instrumentu projektu un pasākumu īstenošanai (piem. Solidaritātes fonda programmas par 2017. gada spēcīgo lietavu un to izraisīto plūdu radīto seku novēršanai))* | 22,5 | Nav |
| Satiksmes ministrija | *Tehniski precizējumi (t.sk. palielināti izdevumi citu ES politiku instrumentu projektu un pasākumu īstenošanai)* | 7,1 | Nav |
| Tieslietu ministrija | *Palielināti izdevumi, lai nodrošinātu tiesnešu atalgojuma palielināšanu* | 4,2 | Nemainīgs |
| *Palielināti izdevumi saskaņā ar Ministru kabineta rīkojuma Nr.572-s 3.punktu* | 2,4 | Nav |
| *Palielināti izdevumi, lai nodrošinātu izdienas pabalstu izmaksu Ieslodzījuma vietu pārvaldes amatpersonām ar speciālo dienesta pakāpi pēc katriem pieciem nepārtrauktas izdienas gadiem* | 5,7 | Nemainīgs |
| *Papildu finansējums, lai nodrošinātu valsts garantēto uzturlīdzekļu izmaksu no Uzturlīdzekļu garantiju fonda* | 7,9 | Nemainīgs |
| *Tehniski precizējumi (t.sk. palielināti izdevumi, lai nodrošinātu valsts garantēto uzturlīdzekļu izmaksu no Uzturlīdzekļu garantiju fonda)* | 6,2 | Nemainīgs |
| VARAM | *Tehniski precizējumi (t.sk. finansējuma pārrobežu sadarbības programmu darbības nodrošināšanai, projektiem un pasākumiem)* | 14,1 | Nav |
| Kultūras ministrija | *Tehniski precizējumi (t.sk. finansējuma palielinājums ERAF projektu "Infrastruktūras modernizācija", "Infrastruktūras attīstība", "Kultūras mantojuma satura digitalizācija" un "Profesionālās kultūrizglītības mācību vides modernizēšana" īstenošanai)* | 5,1 | Nav |
| Veselības ministrija | *Palielināti izdevumi, lai nodrošinātu e-veselības sistēmas darbību* | 1,9 | Nemainīgs |
| *Palielināti izdevumi, lai nodrošinātu darba samaksas palielināšanu pārējam personālam, kas nav ārstniecības personas, saistībā ar valsts apmaksāto veselības aprūpes pakalpojumu sniegšanu* | 9,7 | Nemainīgs |
| *Palielināti izdevumi, lai nodrošinātu darba samaksas palielināšanu ārstniecības personām, tai skaitā saistībā ar pagarinātā normālā darba laika atcelšanu* | 3,6 | Nemainīgs |
| *Palielināti izdevumi, lai nodrošinātu ārstniecības personu zemāko mēnešalgas likmes palielināšanu* | 62,7 | Nemainīgs |
| *Palielināti izdevumi, lai nodrošinātu darba samaksas palielināšanu Neatliekamās medicīniskās palīdzības dienestā strādājošām ārstniecības personām un neatliekamās medicīniskās palīdzības brigādes operatīvā medicīniskā transportlīdzekļa vadītājiem* | 8,0 | Nemainīgs |
| Prokuratūra | *Palielināti izdevumi prokuroru atalgojuma nodrošināšanai* | 4,6 | Nemainīgs |
| Dotācija pašvaldībām | *Tehniskie precizējumi* | -3,4 | Nav |
| Labklājības ministrija | *Palielināti resursi un izdevumi, lai nodrošinātu prioritārā pasākuma “Īpašas kopšanas pabalsta bērniem un pieaugušajiem ar invaliditāti kopš bērnības pilnveidošana” īstenošanu* | 2,7 | Nemainīgs |
| *Palielināti resursi un izdevumi, lai nodrošinātu prioritārā pasākuma “Ilgstošās sociālās aprūpes pakalpojuma kvalitātes uzlabošana” īstenošanu* | 4,8 | Nemainīgs |
| *Tehniskie precizējumi (t.sk. palielināti izdevumi ERAF īstenotajiem projektiem labklājības nozarē)* | 4,4 | Nav |

**Politikas pasākumi, kas potenciāli var ietekmēt publisko finanšu ilgtspēju**

1. *Atbilstoši likumam “Grozījumi likumā “Par valsts pensijām”” (pieņemts Saeimā 2018.gada 26.aprīlī) tiek noteikts, ka vienu gadu pensijas saņēmēja nāves gadījumā viņa pensija 50% apmērā tiek izmaksāta pārdzīvojušam laulātajam, ja viņš ir pensiju saņēmējs.*

Šī lēmuma fiskālās ilgtspējas novērtējumā vienkāršošanas nolūkā, tiek pieņemts, ka pusei no visiem pensiju saņēmējiem, kas attiecīgajā gadā mirst, pensijas 50% apmērā tiek turpināts izmaksāt vēl vienu gadu. Šis pieņēmums ir ar būtiski lielāku fiskālo ietekmi, kā faktiskais lēmums.

Apzīmēsim ar pensiju saņēmēju skaita dinamiku pirms lēmuma pieņemšanas. Pensiju saņēmēju skaits, kas saņem pensijas pēc lēmuma pieņemšanas, tad būtu

Kur ir attiecīgajā gadā mirušo pensiju saņēmēju skaits. Vienkāršošanas nolūkā var pieņemt, ka tas ir proporcionāls pensijas saņēmēju skaitam .

Ja pirms lēmuma pensiju izdevumu apjoms pret IKP ir , tad pēc lēmuma pensiju izdevumu apjoms būs

Koeficients ir vienā gadā mirušo pensiju saņēmēju skaits pret kopējo pensiju saņēmēju skaitu. Saskaņā ar Eiropas Statistiskas biroja *Eurostat* datiem tas vidēji Latvijā ir 6%.

Tātad, šīs politikas maiņas rezultātā pensiju izdevumu īpatsvars pret IKP maksimāli var palielināties par

Saskaņā ar Eiropas Komisijas novecošanās ziņojumu pensiju izdevumu apjoms 2020.gadā tiek prognozēts 4,7% no IKP. Līdz ar to politikas maiņas rezultātā izdevumu apjoms maksimāli var pieaugt par

Ņemot vērā, ka pensiju izdevumi pret pašreizējiem 7.4% samazināsies uz 4,7% no IKP, maksimālais samazinājums ar šīs politikas izmaiņām būs tikai par 0,07% no IKP mazāks, kas nemaina pensiju sistēmas ilgtspēju.

1. *Atbilstoši likumam “Grozījumi likumā “Par valsts pensijām”” (pieņemts Saeimā 2018.gada 27.septembrī) tiek palielināts indekss no 70% uz 80% ar kādu pensiju saņēmējiem ar darba stāžu 45 un vairāk gadu tiek indeksēts apdrošināšanas iemaksu algu summas pieaugums, nosakot ikgadējo pensiju pieaugumu, pensiju pārskatīšanas rezultātā.*

Apzīmēsim vecuma pensiju izdevumus pret IKP laika momentā *t* ar .

Tā kā pensiju pārskatīšana notiek, tās indeksējot atbilstoši inflācijai ( un ar indeksu A apdrošināšanas iemaksu algu summas pieaugumu () un ņemot vērā, ka vecuma pensiju izdevumus var izteikt, kā vecuma pensiju saņēmēju skaitu reizinot ar vidējo šīs grupas pensiju , kā arī ar , apzīmējot reālā IKP ilgtermiņa pieaugumu, var izteikt vecuma izdevumus laika momentā *t* ar attiecīgajiem izdevumiem sākuma momentā .

Lai vienkāršotu aprēķinus, tiek izmantoti laika periodā vidējie lielumi un tie attiecināti uz katru konkrēto perioda gadu:

Vienkāršojot modeli, var pieņemt, ka apdrošināšanas iemaksu reālā algu summa pieaug tādā pašā tempā kā valsts iekšzemes kopprodukts: tad .

Jāatzīmē, ka valsts reālā IKP izmaiņas ietekmē gan strādājošo skaita izmaiņas, gan strādāto stundu skaits, gan produktivitāte. Lai arī strādājošo skaits samazinās un nostrādāto stundu skaits pamatā ir nemainīgs, saskaņā ar Eiropas Komisijas novecošanās ziņojumu, produktivitātes pieaugums būs straujāks, kā strādājošo skaita samazinājums, ģenerējot pastāvīgu ilgtermiņa reālā IKP vidējo pieaugumu laika periodā no 2016.gada līdz 2070.gadam 1,9% gadā.

Tātad,

Kaut arī Latvijā tiek prognozēts, ka vecuma pensiju saņēmēju skaits pret strādājošo skaitu būtiski pieaugs, absolūtos skaitļos vecuma pensiju saņēmēju skaits 2070.gadā būs mazāks, kā 2016.gadā, jo kopējais iedzīvotāju skaits samazinās. Vienkāršojot modeli un vērtējot maksimālo fiskālo ietekmi, var pieņemt, ka vecuma pensiju saņēmēju skaits ilgtermiņā nemainās

Pie šāda pieņēmuma:

Tātad, šajā modelī, ja pensiju indeksācija notiek ar 50% indeksu no apdrošināšanas iemaksu algu summas pieauguma, tālā nākotnē pensiju izdevumi pret IKP būs uz pusi mazāki, kā šodien.

2018.gada 4.oktobra grozījumi likumā “Par valsts pensijām” paredz, ka vecuma pensiju saņēmējiem ar stāžu virs 45 gadiem pensiju pārskatīšanai piemēro 80% indeksu iepriekšējo 70% vietā.

Pašlaik vecuma pensiju saņēmēju skaits ar darba stāžu 45 gadi un vairāk ir 21% no kopējā vecuma pensiju saņēmēju skaita. Pieņemot, ka šīs apakšgrupas vidējais pensiju apmērs ir vienāds ar visas grupas vidējo pensiju apmēru un ņemot vērā, ka pašlaik vecuma pensiju kopējās izmaksas ir 6,6% no IKP saskaņā ar Eiropas Komisijas novecošanās ziņojumu, pieņemtās politikas rezultātā nākotnē pensiju izdevumi izmanītos par:

Ņemot vērā iespējamo vecuma saņēmēju skaita ar stāžu virs 45 gadiem pieaugumu un pieņemot, ka šīs apakšgrupas vidējā pensija ir lielāka nekā visas grupas vidējā pensija, var secināt, ka lēmuma ietekme nepārsniegs 0,2% no IKP.

Novecošanās ziņojumā tiek prognozēts, ka 2070.gadā pensiju izdevumu īpatsvars samazināsies no pašreizējiem 7,4% no IKP uz 4,7% no IKP. Līdz ar to ieviestās politikas izmaiņas var samazināt šo samazinājumu par 0,2%, kas joprojām nodrošinās pensiju sistēmas ilgtspēju.

## **Budžeta prognožu salīdzinājums ar aktuālākajām Eiropas Komisijas prognozēm**

Atbilstoši 2018.gada rudens prognozēm Eiropas Komisija (EK) prognozē, ka Latvijas vispārējās valdības budžeta deficīts 2019. gadā būs 1,0% no IKP, bet 2020.gadā būs 0,7% no IKP. EK prognozē nedaudz augstāku deficītu nekā Latvija – attiecīgi par 0,4 pp 2019. gadā un 0,3 pp 2020. gadā. Gan Latvija, gan EK prognozē, ka deficīts 2020. gadā salīdzinājumā ar 2019. gadu samazināsies.

Salīdzinot Latvijas budžeta prognozes ar Eiropas Komisijas prognozēm, ir būtiski ņemt vērā to izstrādes laiku. Latvijas gadījumā, veidojot budžetu, ieņēmumu un izdevumu prognozes ir aktualizētas, ņemot vērā laika posmā no 2018. gada oktobra līdz budžeta apstiprināšanai Saeimā pieņemtos lēmumus. Savukārt, EK gadījumā pēdējās pieejamās prognozes ir 2018. gada rudenī gatavotās.

* 1. ***tabula. Latvijas budžeta prognozes salīdzinājums  
     ar Eiropas Komisijas prognozi, % no IKP***

|  |  |  |  |  |  |  |  |
| --- | --- | --- | --- | --- | --- | --- | --- |
|  | **LV**  (pie nemainīgas politikas) | **LV** | | **EK** (rudens 2018) | | **Starpība** (procentpunktos) | |
|  | **2019** | **2019** | **2020** | **2019** | **2020** | **2019** | **2020** |
| **Vispārējās valdības budžeta bilance** | **-0,7** | **-0,5** | **-0,4** | **-1,0** | **-0,7** | -0,4 | -0,3 |
| **Ieņēmumi** | **35,6** | **36,4** | **36,2** | **36,4** | **36,4** | 0,0 | 0,2 |
| Nodokļu ieņēmumi[[7]](#footnote-7) | 29,9 | 30,4 | 30,7 | 30,6 | 30,8 | 0,2 | 0,1 |
| Pārējie ieņēmumi | 5,7 | 6,0 | 5,5 | 5,8 | 5,6 | -0,2 | 0,1 |
| **Izdevumi** | **36,3** | **36,9** | **36,6** | **37,3** | **37,1** | 0,4 | 0,5 |
| Atlīdzība | 10,1 | 10,5 | 10,1 | 10,1 | 9,9 | -0,4 | -0,2 |
| Starppatēriņš | 5,8 | 5,4 | 5,0 | 5,7 | 5,6 | 0,2 | 0,6 |
| Sociālie maksājumi | 11,8 | 11,7 | 11,9 | 12,0 | 12,1 | 0,3 | 0,2 |
| Procentu izdevumi | 0,8 | 0,8 | 0,8 | 0,7 | 0,7 | 0,0 | -0,1 |
| Subsīdijas | 1,5 | 1,6 | 1,5 | 1,2 | 1,2 | -0,4 | -0,4 |
| Bruto pamatkapitāla veidošana | 4,8 | 5,3 | 5,0 | 4,7 | 4,7 | -0,6 | -0,3 |
| Pārējie izdevumi | 1,5 | 1,7 | 2,2 | 3,0 | 2,9 | 1,3 | 0,7 |

EK prognozē, ka budžeta ieņēmumu īpatsvars iekšzemes kopproduktā 2019. gadā būs 36,4% no IKP un 2020. gadā tas saglabāsies nemainīgs attiecībā pret 2019. gadu. Līdzīgu ieņēmumu īpatsvaru prognozē arī Latvija, taču EK prognozē, ka, piemēram, nodokļu ieņēmumu īpatsvars IKP gan 2019., gan 2020. gadā būs lielāks. To pamatā nosaka iekšzemes kopprodukta prognoze faktiskajās cenās (milj. eiro), kas EK gadījumā tika sagatavota 2018. gada rudenī un ir būtiski mazāka nekā FM novērtējums, koriģējot nominālā IKP prognozi, balstoties uz CSP 2018. gada 4. ceturkšņa datiem. Ja salīdzina nodokļu ieņēmumus milj. eiro, EK prognoze, vērtējot Latvijas Budžeta plāna projekta 2019. gadam pagājušā gada rudens versiju, ir piesardzīgāka attiecībā uz uzņēmumu ienākuma nodokļa ieņēmumiem, ņemot vērā nodokļu reformu, tāpat attiecībā uz dažu nodokļu saistību izpildes pasākumu efektivitāti. Pēc EK domām, PVN apgrieztās maksāšanas sistēmas ieviešana attiecībā uz plaša patēriņa elektronikas preču un mājsaimniecības elektroierīču iekšzemes piegādēm dos mazākus ieņēmumus turpmākajos gados nekā prognozē Latvija.

Attiecībā uz budžeta izdevumiem, EK prognozē lielāku to īpatsvaru IKP – 2019. gadā 37,3% no IKP, 2020. gadā 37,1% no IKP nekā Latvija, taču līdzīgi kā Latvija prognozē izdevumu īpatsvara iekšzemes kopproduktā samazināšanos. Arī šajā pozīcijās atšķirības veido dažādie pieņēmumi par IKP apjomu, kā arī atšķirīga izdevumu struktūra pa pozīcijām, kur visticamāk, ka EK nav ņēmusi vērā pieņemtos lēmumus attiecībā uz atlīdzības pieaugumu veselības, iekšlietu un tieslietu sektoros, kā arī ES fondu izdevumu sadalījumu starp subsīdiju, bruto pamatkapitāla veidošanas un pārējo izdevumu pozīciju.

1. Eiropas Parlamenta un Padomes regula (ES) Nr. 549/2013 par Eiropas nacionālo un reģionālo kontu sistēmu Eiropas Savienībā. [↑](#footnote-ref-1)
2. Valsts (S130130) vai pašvaldību struktūru (S130330) kontrolētās un finansētās komercsabiedrības. Komersantu saraksts ir pieejams CSP mājas lapā <https://www.csb.gov.lv/lv/statistika/klasifikacijas/institucionalo-sektoru-klasifikacija/kodi>. [↑](#footnote-ref-2)
3. No valsts budžeta daļēji finansēto atvasināto publisko personu (S130160) un budžeta nefinansēto iestāžu budžeti (S130150). Iestāžu saraksts pieejams turpat, CSP mājas lapā. [↑](#footnote-ref-3)
4. Vispārējās valdības budžeta deficīta, kas izriet no strukturālā deficīta mērķa, aprēķinos ir iekļauti šādi *one-off* pasākumi:

   Ieņēmumu daļa no Latvijas piešķirto emisijas kvotu izsolīšanas, kas attiecināma uz apjoma pieaugumu, 0,1% no IKP apmērā 2019.gadā;

   Īslaicīgs ieņēmumu samazinājums nodokļu reformas rezultātā 0,5% no IKP 2019. gadā un 0,3% no IKP 2020. gadā. Salīdzinājumam, Eiropas Komisija (EK) šo efektu iekļauj strukturālajā budžeta bilancē. [↑](#footnote-ref-4)
5. ietverot līdz 2019. gada 8. februārim pieņemtos diskrecionāros lēmumus [↑](#footnote-ref-5)
6. ietverot pieņemtos diskrecionāros lēmumus no 2018.gada 15.oktobra līdz 2019. gada 8. februārim [↑](#footnote-ref-6)
7. Nodokļu ieņēmumi (*Tax burden*) atbilstoši EKS metodoloģijai (D.2 (*including those collected by EU*) + D.5 + D.61 + D.91 - D.995). [↑](#footnote-ref-7)